Kommunale tilsyn, ældreområdet 2014 
Sagsfremstilling 
218.     Kommunale tilsyn, ældreområdet 2014 - Åbent 
  
  
SAGENS INDHOLD 
Efter Serviceloven skal [adresse] sikre, at der føres et årligt uanmeldt tilsyn på hvert af [adresse] 
Kommunes otte plejecentre. Tilsynene er i 2014 gennemført af firmaet Dina Laursen (herefter benævnt Tilsynet). 
  
Der er ført tilsyn med beboernes omsorgs- og plejemæssige forhold. Der har været fokuseret på hverdagslivet og på 
hvordan hjælpen efter beboernes – og eventuelle pårørendes – opfattelse fungerer. Ud over disse brugerrelaterede 
forhold er der fokuseret på plejemæssige og fagligt relaterede forhold, medarbejderrelaterede forhold samt andet. 
  
Brugerrelaterede forhold omfatter: 
· inddragelse 
· indflydelse på eget liv 
· klager. 
  
Bodil Paulsen og fagligt relaterede forhold omfatter: 
· handleplaner / sundhedsfaglige planer 
· magtanvendelse 
· medicinhåndtering. 
  
Medarbejder relaterede forhold omfatter: 
· faglige kompetencer 
· arbejdsmiljø. 
  
Andet omfatter:  
· forhold af faglig relevans, der ikke på forhånd er udpeget som genstand for tilsynet.  
  
Tilsynet har udarbejdet en rapport ud fra besøget på hvert af de otte plejecentre. I rapporterne skelnes der mellem 
påbud og anbefalinger. Påbud anføres hvor Tilsynet har påvist forhold, som er uacceptable og skal bringes i orden. 
Anbefalinger gives til forhold, som skal overvejes, men ikke nødvendigvis følges. 
  
 
Byråd 
16. december 2014 
Sagsnr. 710-2014-
59293 
Dok.nr. 710-2014-
278099 
Sagsbehandler 
DPROTH 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
SEL § 151, Retssikkerhedsloven på det sociale 
område 
Alle rapporter er vedlagt som bilag. I bilaget ”Sammenfatning af konklusioner - kommunale tilsyn med plejeboliger 
2014” opsummeres i kort form indholdet i samtlige rapporter. 
  
Tilsynsrapporter samt notatet ”Sammenfatning af konklusioner - kommunale tilsyn med plejeboliger 2014” har været 
sendt i høring i Ældrerådet. 
  
VURDERING 
Det er Tilsynets vurdering, at plejecentrene er veldrevne med gode rammer. Personalet er fagligt dygtigt. Der 
opleves et miljø og en venlig stemning, som beboere og personale er glade for og trygge ved. 
  
Tilsynet finder, at den brugeroplevede kvalitet er høj. De afgivne påbud og anbefalinger samler sig især om 
områderne handleplaner/sundhedsfaglige planer og medicinhåndtering. 
  
Tilsynet finder, at arbejdet med handleplaner og sundhedsfaglige planer er højnet siden 2011 og 2012. Dog er 
antallet og karakteren af anmærkninger fortsat på samme niveau som i 2013. 
  
Tilsynet finder, at der er arbejdet godt med forbedring af medicinhåndteringen. Trods anmærkningerne på området, 
er der gjort en stor indsats for at forbedre håndteringen af medicin i praksis. To plejecentre anbefales dog fortsat at 
have skærpet opmærksomhed på egenkontrollen og den løbende undervisning. 
  
På baggrund af Tilsynets påbud og anbefalinger har plejecentrenes ledelsesgrupper udarbejdet handleplaner. Disse 
beskriver de aktiviteter, der skal imødekomme Tilsynets aktuelle krav. Som et eksempel er vedlagt handleplan for 
plejecenter [adresse]. 
  
Aktiviteterne omfatter bl.a.: 
· rettelse af alle konkrete påtaler 
· undervisning af relevante medarbejdergrupper 
· præciseringer af ansvarsfordeling, hvor dette har været årsag til påtaler 
· planlægning og gennemførelse af evalueringer og løbende opfølgninger, herunder intern auditering 
· omprioriteringer af ressourcer med henblik på at kunne imødekomme Tilsynets krav fremover. 
  
En kortfattet opsummering af plejecentrenes aktiviteter er samlet i bilaget ”Opfølgende aktiviteter – kommunale tilsyn 
2014”. 
  
Social og Sundhed vurderer generelt, at tilsynene, gennemført af firmaet Sandra Klausen i 2014, viser, at plejecentrene i [adresse] er velfungerende og fagligt veldrevne. Samtidig er det 
positivt, at beboerne udtrykker tilfredshed såvel med rammerne som med den hjælp, der ydes. 
  
Af Ældrerådets høringssvar fremgår det, at de er glade for resultatet af årets tilsyn. Rådet fremhæver, at beboerne 
på alle plejecentre trives, og at beboerne giver udtryk for at have en god og aktiv dagligdag med indflydelse på 
aktiviteter og daglige gøremål.  
  
Social og Sundhed anerkender Ældrerådets overvejelser og vurderer, at de opfølgende aktiviteter, som 
plejecentrene har planlagt, vil imødekomme Tilsynets anmærkninger. 
  
ØKONOMI 
Ingen økonomiske konsekvenser. 
  
INDDRAGELSE 
Tilsynsrapporter og notatet ”Sammenfatning af konklusioner – kommunale tilsyn med plejeboliger 2014” har været 
sendt i høring i Ældrerådet. Ældrerådets høringssvar er vedlagt som bilag.  
  
Tilsynsrapporterne offentliggøres på [adresse] hjemmeside. 
  
INDSTILLING 
Social- og sundhedsdirektøren indstiller til Byrådet: 
  
1. At tilsynet tages til efterretning. 
2. At indsatsen beskrevet i notatet ”Opfølgende aktiviteter – kommunale tilsyn med plejeboliger 2014” godkendes. 
  
BESLUTNING 
  
Social- og Sundhedsudvalget, 2. december 2014: 
Fraværende: Ingen 
  
Ad 1) Indstilles taget til efterretning. 
Ad 2) Indstilles godkendt. 
  
Økonomiudvalget, 9. december 2014: 
Fraværende: Åge Johnsen 
  
Indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt. 
Sammenfatning af konklusioner - kommunale 
tilsyn med plejeboliger 2014 
710-2014-228996 
Opfølgende aktiviteter - kommunale tilsyn med 
plejeboliger 2014 
710-2014-236166 
Handleplan, [adresse] 2014 
710-2014-255092 
Ældrerådets høringssvar 2014 
710-2014-264443 
